ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং বাংলাদেশের প্রধানমন্ত্রী মাননিয়া শেখ হাসিনার সঙ্গে আজ টেলিফোনে বাক্যালাপ হয়েছে
নতুন দিল্লী, ২৫ মে, ২০২০
প্রধানমন্ত্রী শ্রী নরেন্দ্র মোদী আজ টেলিফোনে বাংলাদেশের প্রধানমন্ত্রী শেখ হাসিনার সঙ্গে কথা বলেছেন। প্রধানমন্ত্রী শ্রী মোদী ঈদ-উল-ফিতর উপলক্ষ্যে শ্রীমতী শেখ হাসিনা এবং বাংলাদেশের জনগণকে শুভেচ্ছা জানান।
সম্প্রতি সামুদ্রিক ঘূর্ণিঝড় আম্ফানের দরুন দু'দেশের ক্ষয়ক্ষতির বিষয়েও দুই নেতা মত বিনিময় করেন। পাশাপাশি কোভিড-19 অতিমারীর পরিস্থিতির বিষয়ে দুই শীর্ষ নেতা কথা বলেন। এই পরিস্থিতি মোকাবিলায় দু দেশের সহযোগিতার বিষয়টি গুরুত্ব পায়। প্রধানমন্ত্রী শ্রী নরেন্দ্র মোদী এই প্রতিকূল পরিস্থিতিতে বাংলাদেশের পাশে থাকার কথা পুনরায় ব্যক্ত করেন।
প্রধানমন্ত্রী শ্রী মোদী,বাংলাদেশের প্রধানমন্ত্রীর সুস্বাস্থ্য ও সার্বিক মঙ্গল কামনা করে শুভেচ্ছা জানান।পাশাপাশি বন্ধু মনোভাবাপন্ন বাংলাদেশের জনগণকে শুভেচ্ছা জানান।
(CG/PPM/SS
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং সড়ক নির্মাণ ও পথ নিরাপত্তার বিষয়ে উৎসাহদানে বিআরও-র দুটি উৎকর্ষতা কেন্দ্রের উদ্বোধন করেছেন
নতুন দিল্লি, ১১ জুন, ২০২১
প্রতিরক্ষা মন্ত্রী শ্রী রাজনাথ সিং আজ নতুন দিল্লির সীমা সড়ক ভবনে সীমান্ত সড়ক সংস্থা -এর প্রতিষ্ঠিত দুটি উৎকর্ষতা কেন্দ্র জাতির উদ্দেশে উৎসর্গ করেছন। এই কেন্দ্রগুলি পথ নিরাপত্তার পাশাপাশি সড়ক, সেতু, বিমানবন্দর এবং সুরঙ্গ নির্মাণের ক্ষেত্রে উৎকর্ষতা লক্ষ্য অর্জনে অন্যতম কেন্দ্র হিসেবে কাজ করবে। পথ নিরাপত্তা ও সচেতনতার জন্য উৎকর্ষতা কেন্দ্রের মূল লক্ষ্যই হলো সড়ক দুর্ঘটনার কারণ বিশ্লেষণ করে মূল্যবান জীবন রক্ষা করার পাশাপাশি পথ নিরাপত্তা সম্পর্কে সাধারণ মানুষকে সচেতন করে তোলা। পূর্ব এবং উত্তর পশ্চিম ভারতে এই উৎকর্ষতা কেন্দ্র সড়ক, সেতু, বিমানবন্দর ও সুরঙ্গ নির্মাণে বিশেষ জোর দিয়েছে।
অনুষ্ঠানের ভাষণে শ্রী রাজনাথ সিং জানান, বিআরও মূল্যবান জীবন বাঁচাতে অগ্রণী ভূমিকা পালন করেছে। এই উৎকর্ষ কেন্দ্রগুলির প্রতিষ্ঠার বিআরও-এর উচ্ছ্বসিত প্রশংসাও ব্যক্ত করেন তিনি। কেন্দ্রীয় মন্ত্রী বলেন, সড়ক দুর্ঘটনা একটি নিঃশব্দ মহামারীর মত। প্রতি বছর প্রায় দেড় লক্ষ মানুষ প্রাণ হারন এর জেরে। প্রতিরক্ষা মন্ত্রী জানান এই সমস্যা সমাধানের জন্য সরকার জাতীয় সড়ক নিরাপত্তা নীতি, মটরযান আইন ২০২০-তে পরিবর্তন নিয়ে এসেছে। এমনকি জাতীয় মহাসড়কে দুর্ঘটনা প্রবণ জায়গাগুলিকে ব্ল্যাক স্পট হিসেবে চিহ্নিত করা হয়েছে।
প্রতিরক্ষা মন্ত্রী আরও বলেন, দুর্গম অঞ্চলে সড়ক সুরঙ্গ এবং অন্যান্য পরিকাঠামো নির্মাণের ক্ষেত্রে বিআরও গুরুত্বপূর্ণ ভূমিকা পালন করেছে। সীমান্ত অঞ্চলে যোগাযোগ ব্যবস্থা বৃদ্ধির জন্য অনুকূল আবহাওয়া পরিস্থিতির মধ্যেও বিআরও-এর কর্মীরা নিরলস প্রয়াস চালিয়ে যাচ্ছেন। এমনকি কোভিড-১৯ অতিমারীর কালেও কাজ জারি রেখেছেন। যোগাযোগ ব্যবস্থাপনাকে দেশের অগ্রগতির অপরিহার্য অঙ্গ হিসেবে বর্ণনা করে তিনি বলেন, বিআরও সশস্ত্র বাহিনীর প্রয়োজনীয়তার পাশাপাশি সীমান্ত অঞ্চলের আর্থ সামাজিক উন্নয়নে কাজ করে চলেছে। অটল সুরঙ্গ, রোহতাং, কৈলাশ-মানস সরোবর সড়ক এবং জোজিলা পাস-এর মতো অত্যাধুনিক সড়ক নির্মাণ ক্ষেত্রে বিআরও কৃতিত্বের পরিচয় রেখেছে।
শ্রী রাজনাথ সিং বিআরও-এর উন্নয়নে সরকারের গৃহীত বিভিন্ন পদক্ষেপের কথাও উল্লেখ করেন। তিনি বলেন, বিআরও-এর ক্ষেত্রে বাজেট বরাদ্দ বৃদ্ধি করা হয়েছে, কর্মীদের জন্য অত্যাধুনিক পোশাক প্রদান করা হয়েছে। তিনি বলেন, সরকার দেশের প্রত্যন্ত অঞ্চলের অগ্রগতিতে বদ্ধ পরিকর। বিআরও কর্মীরা সেই কাজই করে চলেছেন।
অনুষ্ঠানে প্রতিরক্ষা মন্ত্রী বিআরও কর্মীদের কাজের দক্ষতা, মানব সম্পদ পরিচালনা, নিয়োগ ব্যবস্থাপনা, কাজ পরিচালনা ইত্যাদির জন্য চারটি সফটওয়ার চালু করেন। শ্রী সিং বলেন, এই সফটওয়ারগুলি ‘আত্মনির্ভর ভারত’ এবং ‘ডিজিটাল ভারত’-এর অন্যতম উদাহরণ। অনুষ্ঠান শুরুর পূর্বে সীমান্ত সড়ক সংস্থার মহানির্দেশক লেফটেন্যান্ট জেনারেল রাজীব চৌধুরী সাম্প্রতিক বছরে বিআরও-র সাফল্য এবং উদ্যোগের বিষয়গুলি সম্পর্কে কেন্দ্রীয় প্রতিরক্ষামন্ত্রীকে বিস্তারিত ব্যাখ্যা দেন। পাশাপাশি তিনি বর্তমান নির্মাণাধীন প্রকল্পগুলির ক্ষেত্রে আত্মনির্ভর ভারতের ওপর বিশেষ জোর দেওয়া হয়েছে বলেও শ্রী সিং-কে জানান। এদিনের অনুষ্ঠানে চিফ অফ ডিফেন্স স্টাফ জেনারেল বিপিন রাওয়াত ও প্রতিরক্ষা সচিব ডঃ অজয় কুমার উপস্থিত ছিলেন।
CG/SS/SKD
(Visitor Counter : 160
প্রধানমন্ত্রীরদপ্তর
পবিত্র রমজান মাসের সূচনায় প্রধানমন্ত্রীর জনসাধারণকে শুভেচ্ছা
নতুনদিল্লি, ১৩ই এপ্রিল, ২০২১
প্রধানমন্ত্রী শ্রী নরেন্দ্র মোদী পবিত্র রমজান মাসের সূচনায় তাঁর শুভেচ্ছা জানিয়েছেন।
এক টুইট বার্তায় শ্রী মোদী বলেছেন, “ রমজান, দরিদ্র ও পিছিয়ে পড়া মানুষদের সেবা করার বার্তা দেয়। সাম্য, ভ্রাতৃত্ববোধ ও পরদুঃখকাতরতার গুরুত্বকেও রমজান পুনর্নিশ্চিত করে ।
(CG/CB/
মন্ত্রিসভারঅর্থনৈতিকবিষয়সংক্রান্তকমিটি
কোভিড-১৯ এর দরুণ আর্থিক বোঝা লাঘব করতে বিদ্যুৎ ক্ষেত্রের বকেয়া বাবদ নগদ যোগাতে একগুচ্ছ ব্যবস্থা গ্রহণে মন্ত্রিসভার সায়
নয়াদিল্লি, ১৯ অগাস্ট, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে উজ্জ্বল ডিসকম অ্যাসুরেন্স যোজনার আওতায় গত বছরের কার্যকরি মূলধনের সর্বোচ্চ সীমার ২৫ শতাংশের ওপর বিদ্যুৎ বন্টনকারী সংস্থাগুলিকে ঋণ সহায়তা দেওয়ার জন্য বিদ্যুৎ অর্থ সহায়তা নিগম এবং গ্রামীণ বৈদ্যুতিকীকরণ নিগমকে এককালীন ছাড় দেওয়ার একটি প্রস্তাব অনুমোদিত হয়েছে।
এই এককালীন ছাড় দেওয়ার প্রস্তাব কার্যকর হলে বিদ্যুৎ ক্ষেত্রে নগদের যোগান বাড়াতে সাহায্য করবে এবং বিদ্যুৎ বন্টন সংস্থাগুলিকে রাজ্য সরকারের পক্ষ থেকে মাশুল মেটানো সহজ হবে।
উল্লেখ করা যেতে পারে, দেশে কোভিড-১৯ মহামারীর প্রভাব এবং এই প্রেক্ষিতে সারা দেশে লকডাউনের দরুণ বিদ্যুৎ ক্ষেত্রে নগদের সমস্যা দেখা দেয়। এমনকি, বিদ্যুৎ বন্টন সংস্থাগুলির রাজস্ব লক্ষ্যণীয়ভাবে হ্রাস পায়। কারণ, সাধারণ মানুষ নিজেদের বিদ্যুৎ খরচের মাশুল সময় মতো মেটাতে পারেননি। এ সত্ত্বেও জরুরি পরিষেবা হিসাবে বিদ্যুৎ বন্টন সংস্থাগুলি সরবরাহ অব্যাহত রেখেছে। একই সঙ্গে, জরুরি চাহিদা হ্রাস পাওয়ার দরুণ বিদ্যুৎ খরচ কমেছে। এই সমস্ত কারণগুলির ফলে বিদ্যুৎ ক্ষেত্রে নগদের অভাব দেখা দেয়। অর্থনৈতিক কর্মকান্ড এবং বিদ্যুতের চাহিদা বৃদ্ধি পেতে যেহেতু একটু সময় লাগবে, তাই স্বল্প মেয়াদী ব্যবস্থা হিসাবে বিদ্যুৎ ক্ষেত্রের জন্য নগদের ঘাটতি পুরো মেটানো সম্ভব নয়। এই প্রেক্ষিতেই নিরন্তর বিদ্যুৎ সরবরাহ অব্যাহত রাখতে বিদ্যুৎ ক্ষেত্রের জন্য আশু ব্যবস্থা হিসাবে নগদ যোগানোর সিদ্ধান্ত নেওয়া হয়েছে।
(CG/BD/SB
শ্রমওকর্মসংস্থানমন্ত্রক
খনিতে মহিলাদের কর্মসংস্থানের ক্ষেত্রে শ্রম মন্ত্রকের বিজ্ঞপ্তি জারি
এখন থেকে মহিলারা খনিতে কর্মসংস্থানের সমান সুযোগ পাবেন
নয়াদিল্লি, ০৪ ফেব্রুয়ারি, ২০১৯
এখন থেকে মহিলারা খনিতে কর্মসংস্থানের সমান সুযোগ পাবেন।১৯৫২ সালের খনি আইনের ৮৩  ধারাতে উল্লিখিত ক্ষমতা প্রয়োগ করে কেন্দ্রীয় সরকার মহিলাদের খনিতে কর্মসংস্থানের সুযোগ করে দিচ্ছে।উক্ত আইনের ৪৬ নম্বর ধারায় মহিলাদের খনিতে কর্মসংস্থান সংক্রান্ত কিছু বিধিনিষেধ ছিল, যা বাতিল করা হয়েছে।খনিতে মহিলাদের কর্মসংস্থানের ক্ষেত্রে বেশ কিছু নীতি-নির্দেশিকা জারি করা হয়েছে।বিজ্ঞপ্তিতে বলা হয়েছে, খনি মালিকরা নির্দিষ্ট সময়াকালের জন্য মহিলাদের খনি এলাকায় যেমন ওপেনকাস্টে  বা খনির মধ্যে  কাজে নিয়োগের কথা বলা হয়েছে।তিনজন বা তার বেশিজন মহিলাকে এক সঙ্গে খনিতে কাজের জন্য পাঠানো যাবে।এছাড়া, মহিলা কর্মীদের লিখিত মত আদায় করেই তাঁদের এই কাজে পাঠানো হবে।মহিলাদের খনিতে কাজ করার প্রয়োজনীয় নিরাপত্তা, সুরক্ষা ও স্বাস্থ্যের ওপর নজর রেখেই ব্যবস্থা গ্রহণ করতেও বলা হয়েছে।খনি আইন প্রসঙ্গে মহিলাদের ১৯৫২ সালের খনি আইনে সন্ধ্যা ৭টা থেকে ভোর ৬টা পর্যন্ত মহিলাদের কাজের অনুমতি দেওয়া হ’ত না।সংশ্লিষ্ট বিভিন্ন পক্ষের কাছ থেকে মহিলাদের খনিতে কাজের সমান সুযোগ দেওয়ার অনুরোধ পাওয়ায় এই পদক্ষেপ গ্রহণ করা হয়েছে।স্বরাষ্ট্র, মহিলা ও শিশু বিকাশ, খনি, কয়লা এবং পেট্রোলিয়াম ও প্রাকৃতিক গ্যাস মন্ত্রকের সঙ্গে আলোচনার ভিত্তিতেই করে শ্রম ও কর্মসংস্থান মন্ত্রক এইও পদক্ষেপ গ্রহণ করেছে।
CG/SC/SB
(Visitor Counter : 163
রেলমন্ত্রক
ভারতীয় রেল ৯ তারিখ পর্যন্ত দেশজুড়ে ২৮৩ শ্রমিক স্পেশাল ট্রেন চালিয়েছে
যাত্রীদের নিখরচায় খাবার ও জল দেওয়া হচ্ছে
যে রাজ্য থেকে যাত্রীরা রওনা হচ্ছেন এবং যে রাজ্যে তাঁরা পৌঁছবেন, দুই রাজ্যের সম্মতিতে ট্রেন চালানো হচ্ছে
শারীরিক ব্যবধান বজায় রাখা হচ্ছে
শ্রমিক স্পেশাল প্রতিটি ট্রেনে ১২০০ যাত্রী যাচ্ছেন
নতুন দিল্লি, ৯ই মে, ২০২০
পরিযায়ী শ্রমিক, তীর্থযাত্রী, পর্যটক, ছাত্র-ছাত্রী সহ অন্য যে সমস্ত নাগরিক দেশের বিভিন্ন প্রান্তে লকডাউনের কারণে আটকে রয়েছেন, কেন্দ্রীয় স্বরাষ্ট্র মন্ত্রকের নির্দেশ অনুসারে ভারতীয় রেল, তাঁদের জন্য ‘শ্রমিক স্পেশাল’ ট্রেন চালানোর সিদ্ধান্ত নিয়েছে।
৯ তারিখ পর্যন্ত দেশের বিভিন্ন স্থান থেকে ২৮৩ শ্রমিক স্পেশাল ট্রেন চালানো হয়েছে। এর মধ্যে ২২৫টি ট্রেন গন্তব্যে পৌঁছে গেছে। ৫৮টি ট্রেন যাত্রা পথে রয়েছে। শনিবার আরো ৪৯টি ট্রেন যাত্রা শুরু করেছে।
এই ট্রেনগুলির মধ্যে অন্ধ্রপ্রদেশে ২টি, বিহারে ৯০টি , হিমাচলপ্রদেশে ১টি, ঝাড়খন্ডে ১৬টি, মধ্যপ্রদেশে ২১টি, মহারাষ্ট্রে ৩টি, ওডিশায় ২১টি, রাজস্থানে ৪টি, উত্তরপ্রদেশে ১২১টি, এবং পশ্চিমবঙ্গ ও তেলেঙ্গানার জন্য ২টি ট্রেন চালানো হয়েছে।
প্রয়াগরাজ, ছাপড়া, বালিয়া, গয়া, পূর্ণিয়া, বারাণসি, দারভাঙ্গা, গোরক্ষপুর, লক্ষ্মৌ, জৌনপুর, হাতিয়া, বাস্তি, কাটিহার, দানাপুর, মুজাফ্ফরপুর, সহর্ষ সহ বিভিন্ন শহরে এই ট্রেনগুলি পরিযায়ী শ্রমিকদের পৌঁছে দিচ্ছে।
শ্রমিক স্পেশাল ট্রেনগুলিতে সর্বচ্চ ১২০০ জন যাত্রী যেতে পারছেন। ট্রেনে শারীরিক দূরত্ব বজায় রাখা হচ্ছে। ট্রেন ছাড়ার আগে যাত্রীদের শারীরিক পরীক্ষা করা হচ্ছে। যাত্রাপথে যাত্রীদের বিনামূল্য জল ও খাবার দেওয়া হচ্ছে।
(CG/CB/SFS
যুবওক্রীড়াবিষয়কমন্ত্রক
কেন্দ্রীয় যুব ও ক্রীড়া বিষয়কমন্ত্রী শ্রী কিরেন রিজিজু আজ ভার্চুয়াল মাধ্যমে ফিট ইন্ডিয়া ফ্রিডম দৌড়ের সূচনা করেছেন
দেশের প্রতিটি শ্রেনীর মানুষের কাছে ফিট ইন্ডিয়া ফ্রিডম দৌড় ভীষণভাবে সমর্থন পেয়েছে। শারীরিক সুস্থতার ক্ষেত্রে এটি অত্যন্ত ইতিবাচক উদ্যোগ
নতুন দিল্লি, ১৪ই অগাস্ট, ২০২০
কেন্দ্রীয় যুব ও ক্রীড়া বিষয়কমন্ত্রী শ্রী কিরেন রিজিজু আজ ভার্চুয়াল মাধ্যমে ফিট ইন্ডিয়া ফ্রিডম দৌড়ের সূচনা করেছেন। শারীরিক সুস্থতার ক্ষেত্রে শারীরিক সুস্থতার ক্ষেত্রে অত্যন্ত ইতিবাচক এই দৌড়ে সরকার এবং বেসরকারি সংস্থাগুলি অংশগ্রহন করছে। দেশজুড়ে চলা করোনা অতিমারীর দরুন ফিট ইন্ডিয়া ফ্রিডম দৌড় এই বছর এক অভিনব পদ্ধতিতে অনুষ্ঠিত হচ্ছে। অংশগ্রহনকারীরা,তাদের নিজের জায়গায় এবং নিজের গতিতে ৭৩ তম স্বাধীনতা দিবস ১৫ই অগাস্ট থেকে মহাত্মা গান্ধীর ১৫১ তম জন্মদিবস ২রা অক্টোবর পর্যন্ত যে কোনো সময়ে দৌড়ে সামিল হতে পারবেন।
সীমান্ত রক্ষীবাহিনী,ইন্দো-টিবেটিয়ান সীমান্ত পুলিশএবং কেন্দ্রীয় সংরক্ষিত পুলিশ বাহিনী দেশজুড়ে এই দৌড়ে অংশগ্রহন করবে। তাদের সঙ্গে যোগ দেবে ভারতীয় রেল,সি বি এস ই এবং আই সি এস ই বিদ্যালয় গুলি। এর পাশাপাশি নেহেরু যুবা কেন্দ্র সংগঠনের ৭৫ লক্ষ স্বেচ্ছাসেবক ও যুব বিষয়ক দপ্তরের এন এস এসের সদস্যরা,স্পোর্টস অথরিটি অফ ইন্ডিয়ার প্রশিক্ষণে যুক্ত খেলোয়াড়রাও শারীরিক সুস্থতার জন্য দৌড়ে অংশ নেবেন।
দেশজুড়ে এই দৌড়ে অংশগ্রহনকারী সংস্থাগুলির ভূয়সী প্রশংসা করে শ্রী কিরেন রিজিজু বলেন, "ফিট ইন্ডিয়া ফ্রিডম রানে অংশগ্রহণকারীদের উৎসাহ দেখে আমি উল্লসিত। আমরা যদি সমস্ত কর্মীদের ও তাদের পরিবারের সকল সদস্যদের এবং সমাজের সকল শ্রেনীর মানুষদের এই দৌড়ে সামিল করতে পারি,তাহলে স্বাধীনতার সত্যিকারের উদ্দীপনাকে ছুঁতে পারবো। ফিট ইন্ডিয়া কর্মসূচীকে জনগণের কর্মসূচীতে রূপান্তর প্রধানমন্ত্রীর দর্শন। এই দর্শন ক্রমাগত বাস্তব রূপ নিতে চলেছে"।
শ্রী রিজিজু আরও বলেন,"সীমান্ত রক্ষীবাহিনীর মহানির্দেশকের কথা মতন, বি এস এফ জওয়ানরা এবং সীমান্ত অঞ্চলের আশপাশে বসবাসকারী মানুষজন সকালে পতাকা তুলে ধরে দৌড়েতে থাকবে। দেশপ্রেম জাগিয়ে তুলতে ভারতীয় নাগরিকদের কাছে এর থেকে অধিকতর ভালো কিছুই হতে পারেনা। আমাদের বাহিনীর সংস্কৃতি চিরকালই চমৎকার। ফ্রিডম দৌড়ে সি আর পি এফ,বি এস এফ এবং আই টি বি পি জওয়ানরা নেতৃত্ব দিলে তা বিশালাকার এবং উৎসবের চেহারা নেবে।"
সি আর পি এফের মহা নির্দেশক শ্রী আনন্দ প্রকাশ মাহেশ্বরী বলেন,"এই দৌড়ে অংশ নিতে সি আর পি এফ শিবিরে ব্যাপক উদ্দীপনা লক্ষ্য করা গেছে।জওয়ানরা তাদের পরিবারের সদস্যদের নিয়ে এই অনুষ্ঠানে যোগ দেবেন। ১২ লক্ষের বেশি মানুষ এই দৌড়ে সামিল হবেন। ফিট ইন্ডিয়া ফ্রিডম রান চলাকালীন জওয়ানরা ১ কোটি কিলোমিটার অঞ্চল পূরণ করার লক্ষ্যমাত্রা নিয়েছে। এটি তাদের সাহসিকতার পরিচয় বহন করে।"
ভারতীয় রেল বোর্ডের সভাপতি শ্রী বিনোদ যাদব,ফিট ইন্ডিয়া ফ্রিডম রানের গুরুত্ব ব্যাখা করে বলেন যে ফিট ইন্ডিয়া কর্মসূচী রেল কর্মচারীদের শারীরিকভাবে সক্ষম থাকার বিষয়ে উৎসাহ জুগিয়েছে।
সি বি এস ই এবং সি আই এস সি ই বিদ্যালয়ের ছাত্রছাত্রী,শিক্ষক এবং অভিভাবকরা এই দৌড়ে অংশ নেবেন। সি বি এস ইর সভাপতি মনোজ আহুজা এবং আই সি এস ইর সভাপতি ড:জি ইম্যানুয়েল জানিয়েছেন,এই বোর্ডের অধীনে দেশজুড়ে থাকা সমস্ত বিদ্যালয় এই দৌড়ে অংশ নেবে।
(CG/PPM
খাদ্যপ্রক্রিয়াকরণশিল্পমন্ত্রক
নতুন খাদ্য প্রক্রিয়াকরণ নীতি
নতুন দিল্লি, ১০ ডিসেম্বর, ২০২১
খাদ্য প্রক্রিয়াকরণ শিল্প ক্ষেত্র ভারতীয় অর্থনীতির একটি গুরুত্বপূর্ণ অংশ হিসাবে বিবেচিত হয়ে রয়েছে। এই শিল্পক্ষেত্র ২০১১-১২ অর্থবছরে ও ২০১৯-২০ অর্থবছরের উৎপাদন ও কৃষি খাতে যথাক্রমে ৯.৯ এবং ১১.৪ শতাংশ স্থূল মূল্য সংযোজন বা গ্রস ভ্যালু এডেড অর্জন করেছে।
তবে এই সেক্টরের মুখোমুখি কিছু মূল চ্যালেঞ্জ হচ্ছে, সরবরাহ শৃংখল, পরিকাঠামোগত ফাঁক, প্রাতিষ্ঠানিক ফাঁক, প্রযুক্তিগত ফাঁক ছাড়াও প্রক্রিয়াকরণের মধ্যে অবিরাম সংযোগের অভাব। সেইসঙ্গে ক্রেডিট প্রাপ্যতার ওপর ফাঁক। খসড়া জাতীয় খাদ্য প্রক্রিয়াকরণ নীতি ক্লাস্টারের প্রচারের মাধ্যমে এই চ্যালেঞ্জগুলি মোকাবিলা করে সেক্টরটিকে নিরবচ্ছিন্ন বৃদ্ধির কৌশল নির্ধারণ করে। বিভিন্ন মন্ত্রক এবং বিভাগের মাধ্যমে পরিষেবা গুলিকে একত্রিত করা প্রয়োজন। যদিও অসংগঠিত খাদ্য প্রক্রিয়াকরণ ইউনিট গুলিকে শক্তিশালী করার লক্ষ্যে ঋণের পরিধি বৃদ্ধি করা হয়েছে।
খাদ্য প্রক্রিয়াকরণ শিল্পে খসড়া নীতি তৈরির মূল উদ্দেশ্য হচ্ছে-
১) সরবরাহ শৃংখলকে পরিকাঠামোগত ভাবে শক্তিশালী করা। বিশেষ করে পচনশীল পণ্য প্রক্রিয়াকরণ ক্ষমতা সমপ্রসারণের জন্য বিনিয়োগের উল্লেখযোগ্য বৃদ্ধির মাধ্যমে একটি সুনির্দিষ্ট গতিপথ অর্জন করা।
২) প্রযুক্তি আপগ্রেডেশন, গবেষণা ও উন্নয়ন, ব্র্যান্ডিং এবং খাদ্য প্রক্রিয়াকরণ খাতে ভারতের ইউনিক সেলিং প্রপোজিশন বা ইউএসপি শক্তিশালীকরণের মাধ্যমে প্রতিযোগিতার উন্নতি বিধান।
৩) জল, শক্তির ব্যবহার, প্রক্রিয়াকরণ গুদামজাত করা, প্যাকেজিং অন্যান্য শিল্প ক্ষেত্র থেকে বর্জ্য ব্যবহারের ক্ষেত্রে ধারাবাহিকভাবে পরিবেশবান্ধব প্রযুক্তি গ্রহণ করা।
এই খসড়া নীতি ২০১৯ সালের নভেম্বর মাসে প্রকাশ করা হয়েছে। তা সংশ্লিষ্ট মন্ত্রক থেকে শুরু করে বিভিন্ন বিভাগ রাজ্য সরকার এবং ওয়েবসাইটের মাধ্যমে প্রচার করা হয়েছে। করোনা অতিমারির জেরে উদ্ভূত পরিস্থিতিতে অর্থনৈতিক চ্যালেঞ্জ গুলির মোকাবেলায় পরিবর্তনের প্রয়োজন হয়েছে।
আজ রাজ্যসভায় এক লিখিত প্রশ্নের উত্তরে খাদ্য প্রক্রিয়াকরণ শিল্প মন্ত্রকের প্রতিমন্ত্রী শ্রী প্রহ্লাদ সিং প্যাটেল এই তথ্য জানিয়েছেন।
CG/ SB
(Visitor Counter : 86
স্বরাষ্ট্র মন্ত্রক
পুলিশের আধুনিকীকরণে কেন্দ্রীয় স্বরাষ্ট্র মন্ত্রকের পদক্ষেপ
নয়াদিল্লি, ১১ ফেব্রুয়ারী, ২০২০
লোকসভায় কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি আজ এক প্রশ্নের লিখিত উত্তরে জানিয়েছেন, পুলিশের আধুনিকীকরণ প্রক্রিয়া চলছে। তিনি বলেন, পুলিশ এবং আইনশৃঙ্ক্ষলা রক্ষা করার বিষয়টি রাজ্য সরকারের এক্তিয়ারভুক্ত। কেন্দ্রীয় সরকার ‘রাজ্য পুলিশের আধুনিকীকরণ সহায়তাদান’ প্রকল্পের আওতায় পুলিশ বাহিনীর আধুনিকীকরণ এবং তাদের অত্যাধুনিক সরঞ্জাম সহায়তা দানে প্রয়াস চালিয়ে যাচ্ছে। পুলিশদের প্রশিক্ষণের জন্য সরঞ্জাম, অত্যাধুনিক যোগাযোগ ব্যবস্হাপনা, পুলিশের আবাসন নির্মাণ, ভ্রাম্যমান গাড়ি, ফরেন্সিক সরঞ্জাম সহ বিভিন্ন ক্ষেত্রে কেন্দ্র রাজ্যগুলিকে আর্থিক সাহায্য করে থাকে।
কেন্দ্রীয় সরকার অপরাধ দমনে এবং অপরাধীদের ধরার বিষয়ে- ‘ক্রাইম অ্যান্ড ক্রিমিনাল ট্র্যাকিং সিস্টেমস’  নামে একটি সর্বভারতীয় ডিজিটাল নেটওয়ার্ক তৈরি করেছে। এই নেটওয়ার্কে ১৫ হাজার ৯৮৫টি পুলিশ স্টেশনের মধ্যে ১৫ হাজার ১৫২টি পুলিশ স্টেশন অন্তর্ভুক্ত করা হয়েছে। এই থানাগুলিতে অনলাইন অভিযোগ দায়ের করা এবং তদন্ত সম্পর্কেও জানা সম্ভব হচ্ছে। ১৪ হাজার ৯৯২টি পুলিশ স্টেশনে ১০০ শতাংশ এফআইআরই অনলাইন দায়ের করা হয়েছে। এর পাশাপাশি কেন্দ্রীয় সরকার আদালত, পুলিশ থানা, জেল এবং ফরেন্সিক ল্যাবরেটরির মধ্যে দ্রুত তথ্য আদান-প্রদানের মাধ্যমে অপরাধীদের বিচারের জন্য ইন্টারঅপারেবল ক্রিমিনাল জাস্টিস সিস্টেমএর সূচনা করেছে। পুলিশ থানায় যৌন হেনস্হার মত কোনও অভিযোগ দায়ের হওয়ার পর দু’মাসের মধ্যে তদন্ত শেষ করতে ইনভেস্টিগেশন ট্র্যাকিং সিস্টেম ফর সেক্সুয়াল অফেন্সেস  পোর্টাল এবং সিসিটিএনএস-এর তথ্য পর্যবেক্ষণ ব্যবস্হাপনার সুবিধা চালু করেছে সরকার। কেন্দ্রীয় সরকার আইন প্রণয়নকারী আধিকারিকদের জন্য ন্যাশনাল ডাটাবেস অফ সেক্সুয়াল অফেন্ডার্স -র সূচনা করেছে। এর পাশাপাশি সাইবার অপরাধ ঠেকাতে সাইবার ক্রাইম পোর্টালও চালু করা হয়েছে।
CG/ SS /NS
(Visitor Counter : 80
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৮ কোটি ৯০ লক্ষ ছাড়িয়েছে
দেশে গত ২৪ ঘণ্টায় ৪ লক্ষ ৮০ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৬৮ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪ হাজার ৩৬২
এই মুহূর্তে করোনায় চিকিৎসাধীনের সংখ্যা ৫৪ হাজার ১১৮
সাপ্তাহিক-ভিত্তিতে আক্রান্তের হার ০.৭৩ শতাংশ
নয়াদিল্লি, ০৭ মার্চ, ২০২২
ভারতে এ পর্যন্ত ১,৭৮,৯০,৬১,৮৮৭টি টিকার ডোজ দেওয়া হয়েছে। গতকাল টিকা দেওয়া হয়েছে ৪,৮০,১৪৪ জনকে।
স্বাস্থ্য কর্মীদের মধ্যে ১,০৪,০২,১৩২ জন টিকার প্রথম ডোজ, ৯৯,৭৬,০৭৬ জন টিকার দ্বিতীয় ডোজ এবং ৪২,৪৬,৪২১ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১০,৪৯৯ জন প্রথম ডোজ, ১,৭৪,৬০,৭৩৩ জন দ্বিতীয় ডোজ এবং ৬৩,৮৯,৩০১ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,৫৪,০৫,৪৭৪ জন এবং দ্বিতীয় ডোজ পেয়েছেন ৩,০৯,৬২,১১২ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,২৬,০১,৭৪৯ জন এবং দ্বিতীয় ডোজ পেয়েছেন ৪৪,৯৮,৩৭,৫৬৭ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৪,০৮,৭২৪ জন। আর দ্বিতীয় ডোজ পেয়েছেন ১৮,১৪,৪৩,২৬৬ জন। যাঁদের বয়স ৬০-এর ওপরে তাঁদের মধ্যে ১২,৬৫,১৪,২২৮ জন প্রথম ডোজ, ১১,২৯,৯৫,১২২ জন দ্বিতীয় ডোজ এবং ১,০০,০৮,৪৮৩ জন সতর্কতামূলক ডোজ পেয়েছেন। এ পর্যন্ত দেশে মোট ২,০৬,৪৪,২০৫টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৯ হাজার ৬২০ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৩ লক্ষ ৯৮ হাজার ৯৫ জন সুস্থ হয়ে উঠেছেন। জাতীয় আরোগ্য লাভের হার ৯৮.৬৮ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৪ হাজার ৩৬২ জন। বর্তমানে ৫৪ হাজার ১১৮ জন চিকিৎসাধীন। দেশে মোট সংক্রমিতের মাত্র ০.১৩ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৬ লক্ষ ১২ হাজার ৯২৬টি নমুনা পরীক্ষা করা হয়েছে। এ পর্যন্ত দেশে ৭৭ কোটি ৩৪ লক্ষ ৩৭ হাজার ১৭২টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৭৩ শতাংশ এবং দৈনিক সংক্রমণের হার ০.৭১ শতাংশ।
CG/CB/SB
(Visitor Counter : 97
উপ-রাষ্ট্রপতিরসচিবালয়
গ্রীণ হাউস গ্যাস নির্গমন কমাতে সাহায্য করতে পারে পরমানু বিদ্যুৎ : উপরাষ্ট্রপতি শ্রী এম ভেঙ্কাইয়া নাইডু
নয়াদিল্লি, ১৬ মে, ২০১৯
পরমানু বিদ্যুৎ উল্লেখযোগ্যভাবে গ্রীণ হাউস গ্যাস নির্গমন কমাতে এবং দেশে ক্রমবর্ধমান বিদ্যুতের চাহিদা মেটাতে সাহায্য করতে পারে বলে জানালেন উপরাষ্ট্রপতি শ্রী এম ভেঙ্কাইয়া নাইডু। হায়দ্রাবাদে আজ অ্যাটমিক মিনারেল ডিরেক্টরেট ফর এক্সপ্লোরেশন অ্যান্ড রিসার্চ এর ৭০ বছর পূর্তি উপলক্ষে আয়োজিত এক অনুষ্ঠানে গবেষক এবং কর্মীদের উদ্দেশে ভাষণে উপরাষ্ট্রপতি বলেন, বর্তমানে জলবায়ুর পরিবর্তন পরিবেশের ক্ষেত্রে বড় উদ্বেগের বিষয়। এই পরিস্হিতিতে আধুনিক প্রযুক্তিকে নিরাপদ এবং নির্ভরযোগ্যভাবে ব্যবহার করা প্রয়োজন। ভারত গত ৪০ বছর ধরে পরমানু শক্তিকে নিরাপদে সুষ্ঠুভাবে কাজে লাগাচ্ছে। শ্রী নাইডু বলেন, দেশে মানবজাতি এবং সমাজের উন্নয়নে পরমানু শক্তিকে নিরাপদে ব্যবহার করে চলেছে ভারত। তিনি বলেন, আগামী দশকে কম কার্বন নিঃসরণের লক্ষ্যে এবং পরিবেশ দূষণ রোধে ভারত লাগাতার কাজ করে চলেছে। বিভিন্ন ধরনের খনিজ সম্পদ অনুসন্ধান চালানোর ক্ষেত্রে এএমডি সংস্হাটি উল্লেখযোগ্যভাবে নিরন্তর কাজ করছে যা খুবই প্রশংসনীয়। তিনি বলেন, সারা দেশে ৩ লক্ষ টন ইউরেনিয়াম অক্সাইড সংরক্ষিত রয়েছে। ১২০০ মিলিয়ন টন সৈকত বালি এবং খনিজ সম্পদ রয়েছে। গত ৬০ বছরে এই সংস্হা ১ লক্ষ টন এবং শেষ ১০ বছরে তা বেড়ে ২ লক্ষ টন সংরক্ষিত ইউরেনিয়াম সম্পদের অনুসন্ধান চালিয়েছে। গুডাপ্পা উপত্যাকা সহ দেশের বিভিন্ন প্রান্তে এএমডি সংস্হাটি খনিজ ইউরেনিয়াম অনুসন্ধানের কাজ চালিয়ে যাচ্ছে। ভৌগলিক কারনে ভারতবর্ষে বিভিন্ন প্রান্তে ছড়িয়ে-ছিটিয়ে রয়েছে- ইউরেনিয়াম, দুষ্প্রাপ্ত খনিজ এবং আরইই। উপরাষ্ট্রপতি বলেন, দেশের পরমানু বিদ্যুৎ প্রকল্পের সুস্হিত বিকাশের জন্য এই সমস্ত খনিজ পদার্থগুলিকে কাজে লাগানো প্রয়োজন। আগামীদিনে দেশে ক্রমবর্ধমান বিদ্যুতের চাহিদা মেটাতে পরমানু বিদ্যুৎ গুরুত্বপূর্ণ ভূমিকা পালন করবে। শ্রী নাইডু বলেন, সেইসমস্ত প্রাকৃতিক সম্পদের ব্যবহরের জন্য প্রয়োজন উন্নত মানের প্রযুক্তি। অনুষ্ঠানে সংস্হার অধিকর্তা এন ভি ভার্মা সহ অন্যান্য বরিষ্ঠ বিজ্ঞানী এবং আধিকারিকরা উপস্হিত ছিলেন। সংস্হার ৭০ বছর পূর্তিতে ‘গুডাপ্পা মনোলিথ’ শীর্ষক এক ফলকের উন্মোচন করেন উপরাষ্ট্রপতি।
CG/SS/NS
(Visitor Counter : 159
অসামরিকবিমানপরিবহণমন্ত্রক
এ মাসের শেষ দিকে দ্বারভাঙা থেকে প্রতিদিন বিমান যাতায়াতের জন্য বুকিং শুরু হবে : হরদীপ সিং পুরি
নয়াদিল্লী, ১২ সেপ্টেম্বর, ২০২০
কেন্দ্রীয় অসামরিক বিমান চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরি জানিয়েছেন, সেপ্টেম্বর মাসের শেষ দিকে দ্বারভাঙা থেকে দিল্লী, মুম্বাই থেকে বেঙ্গালুরু প্রতিদিন বিমান যাতায়াতের জন্য বুকিং শুরু হবে। বিহারের দ্বারভাঙা বিমান বন্দরে কাজের অগ্রগতি পর্যালোচনা করার পর তিনি জানান ছট উৎসবের আগে নভেম্বরের প্রথম সপ্তাহ থেকে বিমান চলাচলের কাজ শুরু হবে। তিনি আরও বলেন, উত্তর বিহারের ২২টি জেলার জন্য এটি দারুন খুশির বিষয়।
অসামরিক বিমান চলাচল প্রতিমন্ত্রী এদিন দ্বারভাঙা বিমান বন্দরের কাজের অগ্রগতি ও নির্মাণ ব্যবস্থাপনা পর্যালোচনা করেছেন। এই পর্যালোচনা বৈঠকে দ্বারভাঙা, মধুবনীর সাংসদরা, মন্ত্রকের সচিব শ্রী অরবিন্দ সিং ভারতীয় বিমানবন্দর কর্তৃপক্ষের চেয়ারম্যান এবং অন্যান্যা আধিকারিকরা উপস্থিত ছিলেন।
দ্বারভাঙা বিমান বন্দরের কাজের অগ্রগতি বিষয় সন্তোষ প্রকাশ করে শ্রী পুরি বলেন, এই বিমান বন্দরের বেশিরভাগ কাজ প্রায় সম্পূর্ণ। তিনি আরও বলেন, বিমানে প্রদেশ ও প্রস্থান স্থল, চেক-ইন-এর সুবিধা, নিরাপত্তা বলয় ইত্যাদির কাজ ইতিমধ্যেই শেষ হয়েছে। বাকি কাজ অক্টোবরের শেষের দিকে সম্পূর্ণ হবে। আরসিএস- উড়ানের আওতায় স্পাইস জেট ইতিমধ্যেই এই রুটে বিমান চালানোর দায়িত্ব পেয়েছে।
প্রধানমন্ত্রী ‘হাওয়াই চপ্পল থেকে হাওয়ায় জাহাজ পর্যন্ত’ সকলের জীবনে বিমান ভ্রমণের স্বপ্ন পূরণের যে দৃষ্টিভঙ্গী ব্যক্ত করেছেন তার ওপর বিশেষ জোর দেন শ্রী পুরি। তিনি বলেন, দ্বারভাঙায় বিমান বন্দর নির্মাণের কাজ এবং অন্যান্য প্রক্রিয়া জোর কদমে চলছে।
ঝাড়খন্ডের দেওঘর বিমান বন্দরের অবস্থা পর্যালোচনা করার পরেই কেন্দ্রীয় মন্ত্রী বলেন, দেওঘর বিমান বন্দরের কাজ অনেকটাই এগিয়েছে এবং নির্ধারিত সময়ের মধ্যেই সেই কাজ শেষ হবে। এ বিষয়ে সাংসদ শ্রী নিশিকান্ত দুবের সঙ্গে তাঁর আলোচনাও হয়। শ্রী পুরি বলেন, খুব শীঘ্রই এই বিমান বন্দর চালু করা হবে। তিনি আরও জানান সরকার আগামী সপ্তাহের মধ্যে এ বিষয়ে বেশ কিছু গুরুত্বপূর্ণ সিদ্ধান্ত নেবে।
এই অঞ্চলে বিমান চলাচল যোগাযোগের বিষয় ছাড়াও দেওঘর বিমান বন্দরের কৌশলগত অবস্থানের ফলে পাটনা, কলকাতা এবং বাগডোগরা বিমান বন্দরের সঙ্গে সংযোগ স্থাপনে বিশেষ সুবিধা হবে। একইসঙ্গে বিহারের জামুই এবং ভাগলপুর জেলার সাধারণ মানুষ এই পরিষেবার সুফল পাবেন।
‘সবাই উড়তে পারবেন, সবাই জুড়তে পারবেন’ এই লক্ষ্যপূরণে দেশের অভ্যন্তরীণ অঞ্চলে বিমান চলাচল ক্ষেত্রে সংযোগ স্থাপনে উড়ান প্রকল্পের আওতায় এটি একটি অন্যতম পদক্ষেপ বলেও মন্তব্য করেন কেন্দ্রীয় মন্ত্রী।
(CG/SS/NS
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় তিনবার পদক জেতায় বজরঙ্গ পুনিয়াকে প্রধানমন্ত্রীর অভিনন্দন
নয়াদিল্লি, ০৫ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় তিনবার পদক জেতায় বজরঙ্গ পুনিয়াকে অভিনন্দন জানিয়েছেন। শ্রী পুনিয়া কুস্তিতে ৬৫ কেজি বিভাগে স্বর্ণ পদক জয় করেছেন।
এক ট্যুইট বার্তায় প্রধানমন্ত্রী বলেছেন, “ধারাবাহিকতা ও উৎকর্ষের সঙ্গে প্রতিভাবান বজরঙ্গ পুনিয়ার নাম ওতপ্রোতভাবে জড়িত। বার্মিংহাম কমনওয়েলথ ক্রীড়া প্রতিযোগিতায় তিনি স্বর্ণ পদক জয় করেছেন। কমনওয়েলথ ক্রীড়া প্রতিযোগিতায় তিনবার স্বর্ণ পদক জয় করে যে অনন্য নজির তিনি গড়েছেন, তার জন্য তাঁকে অভিনন্দন। তাঁর মানসিকতা ও আস্থা অনুপ্রেরণাদায়ক। সর্বদাই তাঁর প্রতি আমার শুভেচ্ছা”।
PG/CB/SB
(
প্রধানমন্ত্রীরদপ্তর
এশিয়ান গেমস-এ গত ৬০ বছরের মধ্যে ভারত এই প্রথম সেরা সাফল্য অর্জন করেছে
এজন্য ভারতীয় খেলোয়াড়দের ভূয়সী প্রশংসা করলেন প্রধানমন্ত্রী
নতুন দিল্লি, ৮ অক্টোবর, ২০২৩
এশিয়ান গেমস-এ ভারতের অংশগ্রহণের শুরু থেকে আজ পর্যন্ত বিগত ৬০ বছরের ইতিহাসে দেশ এই প্রথমবার সেরা সাফল্য অর্জন করেছে। ভারতীয় খেলোয়াড়রা জিতে নিয়েছেন ১০৭টি পদক। এই ঘটনায় উচ্ছ্বসিত প্রধানমন্ত্রী শ্রী নরেন্দ্র মোদী। ভারতীয় খেলোয়াড়দের স্থির সংকল্প, অনবদমিত মানসিক স্থৈর্য এবং কঠোর শ্রমের বিশেষ প্রশংসা করেছেন তিনি।
সমাজমাধ্যমে তুলে ধরা এক বার্তায় প্রধানমন্ত্রী বলেছেন:
“এশিয়ান গেমস-এ এ হল ভারতের এক ঐতিহাসিক সাফল্য!
অবিশ্বাস্য দক্ষতায় ভারতীয় খেলোয়াড়রা যেভাবে দেশকে এযাবৎকালের মধ্যে সবথেকে বেশি অর্থাৎ ১০৭টি পদক এনে দিয়েছেন, তাতে সমগ্র জাতি আজ আনন্দবিহ্বল। গত ৬০ বছরের মধ্যে এবারের সাফল্যই হল সব থেকে সেরা।
ভারতীয় খেলোয়াড়দের অবিচল সংকল্প, অপরাজেয় মানসিক শক্তি এবং কঠোর পরিশ্রম দেশকে আজ গর্বের আসনে অধিষ্ঠিত করেছে। তাঁদের এই জয় ও সাফল্য আমাদের কাছে শুধু স্মরণীয় হয়ে থাকবে না, তা আমাদের সকলকে অনুপ্রাণিতও করবে। উৎকর্ষের সন্ধানে ভারত যে আজ তার সর্বশক্তি নিয়োগ করেছে, এই ঘটনা সেই অঙ্গীকারকেই সুপ্রতিষ্ঠিত করেছে।”
(PG/SKD/AS